ΚΑΝΟΝΙΣΜΟΣ (ΕΚ) αριθ. 1165/97 ΤΗΣ ΕΠΙΤΡΟΠΗΣ της 26ης Ιουνίου 1997 για την τροποποίηση του κανονισμού (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 13 παράγραφος 3 και το άρθρο 16 παράγραφοι 1 και 4,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV:6 της ΓΣΔΕ (3), και ιδίως το άρθρο 1 παράγραφος 1,

Εκτιμώντας:

ότι ο κανονισμός (ΕΚ) αριθ. 1600/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 503/97 (5), αντικατέστησε, για τις εισαγωγές που προέρχονται από την Ελβετία στο πλαίσιο της ειδικής ρύθμισης που συνήφθη μεταξύ αυτής της χώρας και της Κοινότητας, το καθεστώς πιστοποιητικού ΙΜΑ-1 με ένα σύστημα που βασίζεται αποκλειστικά στο καθεστώς κοινοτικού πιστοποιητικού εισαγωγής 7 ότι διαπιστώθηκε ότι ορισμένες διατάξεις δεν καλύπτουν όλα τα προϊόντα που υπόκεινται στο καθεστώς 7 ότι, ως εκ τούτου, πρέπει να προσαρμοστούν οι σχετικές διατάξεις 7

ότι οι δασμολογικές ποσοστώσεις των γαλακτοκομικών προϊόντων που προβλέπονται στη συμφωνία ΓΣΔΕ/ΠΟΕ και που δεν προσδιορίζονται ανά χώρα καταγωγής πρέπει να προσαρμοστούν από την 1η Ιουλίου 1997 7 ότι, ως εκ τούτου, πρέπει να τροποποιηθεί το παράρτημα ΙΙ του κανονισμού (ΕΚ) αριθ. 1600/95 7

ότι διαπιστώθηκαν ορισμένες ασάφειες στις ανακοινώσεις που αναφέρονται στο παράρτημα VIII 7 ότι, για να εξασφαλιστούν ορθές και πλήρεις ανακοινώσεις, πρέπει να προσαρμοστεί αυτό το παράρτημα και να παραταθεί η προθεσμία γι' αυτές τις ανακοινώσεις από τρεις σε πέντε ημέρες 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1600/95 τροποποιείται ως εξής:

1. Το άρθρο 3 αντικαθίσταται από το ακόλουθο κείμενο:

«Άρθρο 3

Η κατάταξη των τυριών στους κωδικούς ΣΟ 0406 20 10, 0406 90 02 έως 0406 90 06 και 0406 90 19 υπόκειται στην προσκόμιση:

- ενός πιστοποιητικού που εκδίδεται σύμφωνα με το άρθρο 22α, για τις εισαγωγές που προέρχονται από την Ελβετία στο πλαίσιο της ειδικής ρύθμισης που συνήφθη μεταξύ αυτής της χώρας και της Κοινότητας,

- ενός πιστοποιητικού ΙΜΑ-1 που πληροί τους όρους που προβλέπονται βάσει του τίτλου IV για τις άλλες τρίτες χώρες.

Ο κωδικός ΣΟ 0406 90 01 εφαρμόζεται μόνο στα τυριά που εισάγονται από τρίτες χώρες.»

2. Στο άρθρο 14 παράγραφος 3, οι όροι «την τρίτη εργάσιμη ημέρα» αντικαθίστανται από τους όρους «την πέμπτη εργάσιμη ημέρα».

3. Το άρθρο 22α τροποποιείται ως εξής:

α) η παράγραφος 1 αντικαθίσταται από το ακόλουθο κείμενο:

«1. Το παρόν άρθρο εφαρμόζεται στις εισαγωγές που προέρχονται από την Ελβετία, στο πλαίσιο της ειδικής ρύθμισης που συνήφθη μεταξύ αυτής της χώρας και της Κοινότητας, κατά παρέκκλιση των διατάξεων του άρθρου 22.» 7

β) η παράγραφος 2 αντικαθίσταται από το ακόλουθο κείμενο:

«2. Οι αιτήσεις πιστοποιητικού και το πιστοποιητικό περιλαμβάνουν:

- στη θέση 15, τη λεπτομερή καταγραφή του προϊόντος που προβλέπεται στο παράρτημα IV ή, για τα προϊόντα που υπάγονται στους κωδικούς ΣΟ 0406 90 02 έως 0406 90 06, την περιγραφή που προβλέπεται στη συνδυασμένη ονοματολογία,

- στη θέση 16, τον κωδικό του προϊόντος της συνδυασμένης ονοματολογίας.» 7

γ) η παράγραφος 4 αντικαθίσταται από το ακόλουθο κείμενο:

«4. Για τα προϊόντα που υπάγονται στους κωδικούς ΣΟ 0406 90 02 έως 0406 90 06 και γι' αυτά που εμφαίνονται στο παράρτημα IV με τους αύξοντες αριθμούς 3, 4 και 5, εκδίδεται πιστοποιητικό εισαγωγής μόνον με την προϋπόθεση ότι η αίτηση συνοδεύεται:

α) από γραπτή δήλωση του αιτούντος που βεβαιώνει ότι τηρούνται οι ελάχιστες τιμές που προβλέπονται στο παράρτημα IV, ή στη συνδυασμένη ονοματολογία για τα προϊόντα που υπάγονται στους κωδικούς ΣΟ 0406 90 02 έως 0406 90 06,

β) από γραπτή ανάληψη υποχρέωσης του αιτούντος να παράσχει, μετά από αίτηση των αρμοδίων αρχών, όλες τις πληροφορίες και τα συμπληρωματικά δικαιολογητικά που αυτές θα κρίνουν απαραίτητα για να εξασφαλιστεί ότι τηρείται η ελάχιστη τιμή και να αποδεχθεί, ενδεχομένως, οποιοδήποτε έλεγχο της λογιστικής τους εκ μέρους των εν λόγω αρχών.

Σε περίπτωση μη τήρησης της ελάχιστης τιμής, καταβάλλεται πρόστιμο, επιπλέον του δασμού κατά την εισαγωγή που καθορίζεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου (*), ποσού ίσου προς το 25 % του ποσού του δασμού.

(*) ΕΕ αριθ. L 256 της 7. 9. 1987, σ. 1.»

4. Το παράρτημα ΙΙ αντικαθίσταται από το παράρτημα Ι του παρόντος κανονισμού.

5. Το παράρτημα VIII αντικαθίσταται από το παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Οι διατάξεις που προβλέπονται στο άρθρο 1 εφαρμόζονται από:

- την 1η Μαΐου 1997, όσον αφορά το σημείο 3,

- την 1η Ιουλίου 1997, όσον αφορά τις άλλες διατάξεις.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 206 της 16. 8. 1996, σ. 21.

(3) ΕΕ αριθ. L 146 της 20. 6. 1996, σ. 1.

(4) ΕΕ αριθ. L 151 της 1. 7. 1995, σ. 12.

(5) ΕΕ αριθ. L 78 της 20. 3. 1997, σ. 12.

ΠΑΡΑΡΤΗΜΑ Ι

«ΠΑΡΑΡΤΗΜΑ ΙΙ

ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΩΝ ΣΥΜΦΩΝΙΩΝ ΓΣΔΕ/ΠΟΕ ΑΝΑ ΧΩΡΑ ΚΑΤΑΓΩΓΗΣ

(έτος ΓΣΔΕ/ΠΟΕ)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ VIII

>ΑΡΧΗ ΓΡΑΦΗΚΟΥ>

ΕΦΑΡΜΟΓΗ ΤΟΥ ΑΡΘΡΟΥ 14

>ΤΕΛΟΣ ΓΡΑΦΗΚΟΥ>

»